《暮春述怀次韵 其三》
明代·史谨

老去行春忆少年，落花门巷子规天。高阳有路寻山简，兰若无人识大颠。

敝服悬鹑存旧赐，御香盈袖隐炉烟。归来借得支公马，瘦骨如山不忍鞭。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。